Γεώργιος Κάβεντις (συγγραφέας)

Ο Γεώργιος Κάβεντις, αγγλ.: George Cavendish (1497 –  ) ήταν Άγγλος συγγραφέας, περισσότερο γνωστός ως ο βιογράφος του καρδινάλιου Τόμας Γούλσεϋ.  Το έργο του Thomas Wolsey, Late Cardinall, his Lyffe and Deathe περιγράφεται από το Oxford Dictionary of National Biography ως η «πιο σημαντική σύγχρονη πηγή για τη ζωή του Γούλσεϋ», η οποία προσφέρει επίσης μία «λεπτομερή εικόνα της αυλικής ζωής στις αρχές του 16ου αι. και των πολιτικών γεγονότων της δεκαετίας του 1520, ιδιαίτερα της διαδικασίας διαζυγίου κατά της Αικατερίνης της Αραγωνίας». 

 Καταγωγή 
Ο Κάβεντις γεννήθηκε το 1497,  ο μεγαλύτερος γιος του Θωμά Κάβεντις (απεβ. 1524), ο οποίος ήταν ανώτερος οικονομικός αξιωματούχος, ο «υπάλληλος του αγωγού», στην Αυλή του Οικονομικού, και της συζύγου του, Αλίκης Σμιθ από το Πάντμπρουκ Χολ, στο Σάφολκ.  Ήταν δισεγγονός του σερ Ιωάννη Κάβεντις, από τον οποίο οι δούκες του Ντέβονσιρ και οι δούκες του Νιούκασλ κληρονόμησαν το επώνυμο Κάβεντις. Ο Γεώργιος ήταν Άγγλος αυλικός και συγγραφέας, και αδελφός του Γουλιέλμου Κάβεντις, του 2ου συζύγου της Μπες του Χάρντγουικ. Πιθανότατα γεννήθηκε στο αρχοντικό (manor) του πατέρα του στο Κάβεντις, στο Σάφολκ.  Αργότερα η οικογένεια κατοίκησε στο Λονδίνο, στην ενορία του Αγίου Άλμπαν, στην οδό Γουντ, όπου ο Θωμάς Κάβεντις απεβίωσε το 1524.  Γύρω από αυτήν την εποχή ο Κάβεντις νυμφεύτηκε τη Μάρτζερυ Κεμπ, από το Σπέινς Χολ, κληρονόμο και ανιψιά του σερ Θωμά Μορ. 

 Σταδιοδρομία 
Πιθανώς βοηθούμενος από τη θέση του πατέρα του στο δημόσιο ταμείο, π. το 1522 ο Κάβεντις εισήλθε στην υπηρεσία του καρδινάλιου Γούλσεϋ ως κύριος-κλητήρας και παρέμεινε στην υπηρεσία του μέχρι το τέλος του Γούλσεϋ το 1530.   Η θέση του απαιτούσε να παρακολουθεί προσωπικά τον καρδινάλιο ανά πάσα στιγμή, καθώς και να αναλαμβάνει τις ευθύνες για τις πλούσιες διασκεδάσεις που απολάμβανε ο Γούλσεϋ.  Κατά τη διάρκεια αυτής της περιόδου, ο Κάβεντις ήταν συχνά χωρισμένος από τη σύζυγό του, τα παιδιά και την περιουσία του.  Ο Κάβεντις γνώριζε επίσης την Άννα Μπολέυν, όταν ήταν για πρώτη φορά «ντεμπιτάντ» στην αυλή του Ερρίκου Η΄ το 1522. Ήταν ανένδοτος στην άποψη ότι παρέμεινε παρθένα μέχρι τον γάμο της, παρά τις φήμες των Καθολικών περί του αντιθέτου. Ωστόσο, αν και επιβεβαίωσε την ερωτική της ηθική, δεν της συγχώρεσε ποτέ το μίσος της για τον καρδινάλιο Γούλσεϋ ή την εχθρότητά της προς τον πάπα.

 Γράμματα και επιρροή 
Είναι πιθανό ο Κάβεντις να είχε κρατήσει σημειώσεις από τις συζητήσεις και τις κινήσεις του Γούλσεϋ, για πολλά χρόνια πριν γραφτεί η βιογραφία εκείνου.  Μεταξύ 1554 και 1558, την έγραψε στην τελική της μορφή. Ωστόσο, δεν ήταν δυνατό να εκδοθεί όσο ζούσε ο συγγραφέας, αλλά κυκλοφόρησε ευρέως σε χειρόγραφο.  Προφανώς ένα από αυτά τα χειρόγραφα έπεσε στα χέρια του Γουίλιαμ Σαίξπηρ, καθώς ο ποιητής αυτός το χρησιμοποίησε στον Ερρίκο Η΄, και ο Σάμιουελ Γουέλερ Σίνγκερ μάλιστα είπε ότι ο Σαίξπηρ «απλώς έβαλε τη γλώσσα του Κάβεντις σε στίχους». 

Οικογένεια
Είχε τέκνα:
 Γουλιέλμος.
 Μιχαήλ Κάβεντις, συνθέτης.

 Φανταστικές απεικονίσεις 

 Σημειώσεις 

 Περαιτέρω ανάγνωση 
 Κάβεντις, Τζορτζ. Η ζωή και ο θάνατος του Καρδιναλίου Γούλσεϊ .

 Εξωτερικοί σύνδεσμοι 


 Works by George Cavendish at LibriVox (public domain audiobooks)

Κατηγορία:Οικογένεια Κάβεντις